غلام حیدر خان یتیم جتوئی ( 1898 - 1972) دا ناں سرائیکی دے عظیم کلاسیکل شاعراں وچوں شمار تھیندے. پہلی جنگ عظیم وچ فوج وچ بھرتی تھئے تے اوندے بعد مظفر گڑھ دے سکولاں وچ تدریس دے شعبے نال گھنڈیج گئے. ڈاکٹر نصراللہ ناصر اپنڑی کتاب سرائیکی شاعری دا ارتقاء وچ لکھدن جو یتیم جتوئی سرائیکی شاعری دے چوتھے دور وچ قدیم رنگ توں جدید رنگ دی درمیانی کڑی اے. سرائیکی زبان دی شاعری یتیم جتوئی دے بعد اوں روایتی رنگ توں نکل تے  جدید شاعری دے عہد وچ شمار تھیندی اے. ایں طرح اساں یتیم جتوئی کوں جدید سرائیکی شاعری دا ایرا بدھنڑ والا شاعر آکھ سگدے ہیں..

در یتیم دا پہلا ایڈیشن 1967 وچ سرائیکی اکیڈمی ملتان نے شائع کیتا ہئ تے ڈوجھا ایڈیشن 2014 وچ جھوک پبلشر ملتان آلیاں نے شائع کیتے.

.192 ودھائے صفحات تے مشتمل ایں کتاب دی  قیمت صرف 400 ہیوے. اے  کتاب بعذریہ ڈاک منگوانڑ وس تے جھوک پبلشر ملتان ( 03087385765 )  رابطہ کرو تے زبان دی خدمت تے ودھارے وس تے سرائیکی کتاباں مل گھن کے پڑھو تے دوستاں کوں وی گفٹ کرو

خالد نجیب